
W.A. Mozart A dúr hegedűversenyének interpretációs lehetőségei

Rezümé a W. A. Mozart A-dúr hegedűversenyének interpretációs lehetőségei c. dolgozatból
I. Keletkezési körülmények

Áttekintem a 19 éves Mozart zeneszerzői munkásságát ebben az időszakban, megemlítve kortársai hatásait is. Olyan kérdések merültek fel, mint: mi lehet az oka, hogy 1775 áprilisától decemberig öt hegedűversenyt is komponált? Mi volt a célja a versenyművek előadásával?

II. A mű formai elemzése

A tételek bemutatása következik ebben a részben. Szó esik a szonátaformáról, az első tétel hegedű által interpretált lassú bevezetéséről, a jellemző motívumokról, valamint az A-dúr hangnem jellegéről ebben a műben. Röviden bemutatásra kerül a második tétel „története” is, melyben újabb kérdés merült fel: vajon miért írt másik lassú tételt a versenyműhöz? Végül a Rondóban párhuzamokat keresünk a „törökös” jelleg előfordulásaira Mozart más műveiben.

III. Tempó és artikuláció

Megnevezésre kerül, hogy miket kell figyelembe venni az ideális tempóválasztáshoz. Górcső alá vesszük az artikuláció legfontosabb részeit, és jellemzőit a 18. századi zenei gyakorlatban.

IV. Interpretációs megközelítések, ahogy a „Nagyok” játsszák

Ebben a fejezetben arra próbálok választ találni, hogy mitől hiteles, illetve meggyőző egy előadás, hogyan változott a kottakép, mik voltak a zeneszerző eredeti bejegyzései, mi az az Urtext. Néhány neves hegedűművész játékát elemezve bemutatom a hegedűverseny interpretációs lehetőségeit. Felismerhető, kik játsszák a romantika szellemében a művet, és milyen a barokk hangszereken való historikus előadás.



